Valpołexeła Valpołexełexi Ła Valpołexeła l'é el tòco de cołina che l'é al inìsio de łe Prealpi Veronexi, in Vèneto. L'é rento el teritorio dei sete comuni de ła provinsa de Verona, e ła ga na grandesa de 240 km². Ła val ła confina a sud col Àdexe a est ła ga łe cołine de Parona, de Cuinzan e de ła Valpantena, a nord ła ga ła Lesínia. Ła val, inte na poxision favorevołe, l'é senpre sta abità fin da l'età de ła piera, dimostrà anca da ła scoerta de na grota de chel periodo tacà a Fumane, grota abità dal omo de Neanderthal, ancò dita riparo Solinas. Inte ła preistoria ła jera el sìto ocupà da na popołasion ciamà Arusnati, che soto ła dominasion romàna ła ga senpre avù na larga autonomìa. En ła Valpolexela se pol catar un gran nùmaro de vile storiche: viła Belìni Carsenali viła Santa Sofìa viła Sèrego-Alighieri jardìn dé Pojega a viła Risàrdi de Negrar viła Mosconi a Novare de Arbixan viła Césari Brigaldara viła Fumaneli Squaràn viła de ła tore de Fumàn viła Lorensi Canzago Maràn Ła zona ła ghe dà el nome a un dei piasè conosùi vini rosi vèneti DOC. Én ła zona del Valpołexeła i xe prodoti sia l'Amarone che el Recioto.